title: Komisjoni rakendusmäärus (EL) 2017/2068, 13. november 2017, milles käsitletakse kaaliumsorbaadi põhiainena heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst )

text:
               14.11.2017

               ET

               Euroopa Liidu Teataja

               L 295/49

         KOMISJONI RAKENDUSMÄÄRUS (EL) 2017/2068,
   13. november 2017,
   milles käsitletakse kaaliumsorbaadi põhiainena heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes artikli 13 lõikega 2,
   ning arvestades järgmist:

               (1)

               Komisjon sai 9. oktoobril 2015 asutuselt Decco Iberica Post Cosecha S.A.U määruse (EÜ) nr 1107/2009 artikli 23 lõike 3 kohase taotluse kaaliumsorbaadi heakskiitmiseks põhiainena. 14. juulil 2016 sai komisjon ajakohastatud taotluse. Taotlusele oli lisatud määruse (EÜ) nr 1107/2009 artikli 23 lõike 3 teises lõigus nõutud teave.

               (2)

               Komisjon palus Euroopa Toiduohutusametilt (edaspidi „toiduohutusamet“) teadusabi. Toiduohutusamet esitas komisjonile tehnilise aruande kaaliumsorbaadi kohta 12. mail 2017 (2). Komisjon esitas alalisele taime-, looma-, toidu- ja söödakomiteele läbivaatamisaruande (3) ja käesoleva määruse eelnõu kaaliumsorbaadi heakskiitmata jätmise kohta 20. juulil 2017 ning vormistas need lõplikult komitee 6. oktoobri 2017. aasta koosoleku ajaks.

               (3)

               Taotleja esitatud dokumentidest ilmneb, et kaaliumsorbaat vastab Euroopa Parlamendi ja nõukogu määruse (EÜ) nr 178/2002 (4) artiklis 2 määratletud mõiste „toit“ kriteeriumidele.

               (4)

               Toiduohutusameti tehnilises aruandes on täpsustatud teatud probleemid, mis tulenevad kokkupuutest kaaliumsorbaadiga pestitsiidi kasutamisel tekkivate jääkide kaudu. Toiduohutusamet jõudis järeldusele, et jääkide kohta on teavet liiga vähe, mistõttu ei ole võimalik koostada tarbijaile avalduva ohu hinnangut. Ei ole võimalik välistada kaaliumsorbaadi ajutise aktsepteeritava päevadoosi ületamist seoses tarbijate täiendava kokkupuutega pestitsiidi kasutamisel tekkivate kaaliumsorbaadi jääkide kaudu.

               (5)

               Komisjon palus, et taotluse esitaja esitaks oma märkused toiduohutusameti tehnilise aruande ning läbivaatamise aruande eelnõu kohta. Taotleja ei esitanud ühtegi märkust.

               (6)

               Komisjoni läbivaatamisaruande kohaselt ei ole seega tõendatud, et määruse (EÜ) nr 1107/2009 artiklis 23 sätestatud nõuded on täidetud. Seepärast on asjakohane jätta kaaliumsorbaat põhiainena heaks kiitmata.

               (7)

               Käesoleva määrusega ei piirata õigust esitada vastavalt määruse (EÜ) nr 1107/2009 artikli 23 lõikele 3 kaaliumsorbaadi põhiainena heakskiitmiseks uus taotlus.

               (8)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kaaliumsorbaat jäetakse põhiainena heaks kiitmata.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2017

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  EFSA (European Food Safety Authority), 2017. Technical report on the outcome of the consultation with Member States and EFSA on the basic substance application for potassium sorbate for use in plant protection as fungicide on citrus, stone and pome fruits. EFSA supporting publication 2017:EN-1232. 53 pp. doi:10.2903/sp.efsa.2017.EN-1232.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).


title: Komisjoni rakendusmäärus (EL) 2017/2065, 13. november 2017, millega kinnitatakse toimeaine 8-hüdroksükinoliini heakskiitmise tingimused, nagu need on sätestatud rakendusmääruses (EL) nr 540/2011, ning millega muudetakse rakendusmäärust (EL) 2015/408 seoses toimeaine 8-hüdroksükinoliini lisamisega asendamisele kuuluvate ainete loetellu (EMPs kohaldatav tekst )

text:
               14.11.2017

               ET

               Euroopa Liidu Teataja

               L 295/40

         KOMISJONI RAKENDUSMÄÄRUS (EL) 2017/2065,
   13. november 2017,
   millega kinnitatakse toimeaine 8-hüdroksükinoliini heakskiitmise tingimused, nagu need on sätestatud rakendusmääruses (EL) nr 540/2011, ning millega muudetakse rakendusmäärust (EL) 2015/408 seoses toimeaine 8-hüdroksükinoliini lisamisega asendamisele kuuluvate ainete loetellu
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c, artikli 78 lõiget 2 ja artikli 80 lõiget 7,
   ning arvestades järgmist:

               (1)

               Toimeaine 8-hüdroksükinoliin on määruse (EÜ) nr 1107/2009 kohaselt heaks kiidetud komisjoni rakendusmäärusega (EL) nr 993/2011 (2) ja loetletud komisjoni rakendusmääruse (EL) nr 540/2011 (3) lisa B osas. Rakendusmääruse (EL) nr 540/2011 lisa B osa 18. reas esitatud märke kohaselt on lubatud kasutada ainult fungitsiidi ja bakteritsiidina kasvuhoonetes.

               (2)

               31. jaanuaril 2014 esitas Probelte S.A.U, kelle taotlusel 8-hüdroksükinoliin heaks kiideti, määruse (EÜ) nr 1107/2009 artikli 7 kohaselt taotluse toimeaine 8-hüdroksükinoliini heakskiitmise tingimuste muutmiseks, et kõrvaldada üksnes kasvuhoones kasutamise piirang ja lubada 8-hüdroksükinoliini sisaldavaid taimekaitsevahendeid kasutada välitingimustes. Kõnealust kasutusalade laiendamist käsitleva teabe toimik esitati Hispaaniale, kes on komisjoni määrusega (EÜ) nr 1490/2002 (4) nimetatud referentliikmesriigiks.

               (3)

               Hispaania hindas taotleja esitatud teavet ning koostas esialgse hindamisaruande addendum'i. Hispaania edastas addendum'i 25. märtsil 2015 komisjonile ning selle koopia Euroopa Toiduohutusametile (edaspidi „toiduohutusamet“).

               (4)

               Toiduohutusamet edastas addendum'i taotlejale ja teistele liikmesriikidele, avaldas selle ning andis võimaluse esitada kirjalikke märkusi 60 päeva jooksul.

               (5)

               Arvestades esialgse hindamisaruande addendum'it, võttis toiduohutusamet 29. aprillil 2016 vastu järelduse 8-hüdroksükinoliini piiranguteta kasutamise kohta herbitsiidina välitingimustes (5).

               (6)

               Hispaania esitas samal ajal Euroopa Kemikaaliametile ettepaneku 8-hüdroksükinoliini ühtlustatud klassifikatsiooni ja märgistuse kohta vastavalt Euroopa Parlamendi ja nõukogu määruse (EÜ) nr 1272/2008 (6) artiklile 37. Euroopa Kemikaaliameti riskihindamise komitee esitas ettepaneku kohta arvamuse, (7) et kõnealune toimeaine tuleks liigitada 1B-kategooria reproduktiivtoksiliseks aineks.

               (7)

               Toiduohutusamet tegi kindlaks, et on ilmnenud toksilist mõju endokriinsüsteemile. Seega tuleks 8-hüdroksükinoliin lugeda endokriinsüsteemi häireid põhjustavate omadustega aineks. Toiduohutusamet edastas oma järelduse taotlejale, liikmesriikidele ja komisjonile ning avaldas selle.

               (8)

               Võttes arvesse referentliikmesriigi koostatud esialgse hindamisaruande addendum'it, Euroopa Kemikaaliameti riskihindamiskomitee arvamust ning toiduohutusameti järeldusi, esitas komisjon 6. oktoobril 2017 alalisele taime-, looma-, toidu- ja söödakomiteele läbivaatamisaruande addendum'i ja määruse eelnõu.

               (9)

               Taotlejale anti võimalus esitada märkusi 8-hüdroksükinoliini läbivaatamisaruande addendum'i kohta. Taotleja esitas oma märkused ja need on põhjalikult läbi vaadatud. Vaatamata taotluse esitaja esitatud väidetele jäid põhjendustes 6 ja 7 nimetatud probleemid siiski lahendamata.

               (10)

               Seega ei ole tõendatud, et praeguste piirangute puudumise korral 8-hüdroksükinoliini sisaldava taimekaitsevahendi puhul määruse (EÜ) nr 1107/2009 artiklis 4 sätestatud nõuded oleksid üldjoontes eeldatavasti täidetud.

               (11)

               Heakskiitmise tingimuste muutmise taotluse hindamist ei saa käsitleda kui 8-hüdroksükinoliini heakskiitmise läbivaatamist. Seega tuleks ilma muutmata kinnitada toimeaine 8-hüdroksükinoliini heakskiitmise tingimused, mis on sätestatud komisjoni rakendusmääruse (EL) nr 540/2011 lisa B osa 18. reas.

               (12)

               Komisjoni määruse (EÜ) nr 1107/2009 artikli 80 lõike 7 kohaselt on komisjoni rakendusmääruses (EL) 2015/408 (8) kehtestatud loetelu sellistest nõukogu direktiivi 91/414/EMÜ (9) I lisas loetletud või määruse (EÜ) nr 1107/2009 kohaselt vastavalt määruse (EÜ) nr 1107/2009 artikli 80 lõike 1 üleminekusätetele heaks kiidetud ainetest, mis vastavad määruse (EÜ) nr 1107/2009 II lisa punktis 4 esitatud kriteeriumidele („asendamisele kuuluvate ainete kandidaatide loetelu“). Kuna 8-hüdroksükinoliin, mis on heaks kiidetud määruse (EÜ) nr 1107/2009 artikli 80 lõigete 1 ja 2 kohaselt, vastab ka määruse (EÜ) nr 1107/2009 II lisa punkti 4 kuuendas ja seitsmendas taandes esitatud kriteeriumidele, on asjakohane lisada kõnealune toimeaine kõnealusesse loetellu. Seepärast tuleks rakendusmäärust (EL) 2015/408 vastavalt muuta.

               (13)

               Liikmesriikidele tuleks anda mõistlik ajavahemik käesoleva määruse sätetega kohanemiseks, sest 8-hüdroksükinoliini sisaldava taimekaitsevahendi kasutusloa taotlusi võib olla lõplikul vormistamisel, kuigi ei ole võimalik teha võrdlevat hindamist määruse (EÜ) nr 1107/2009 artiklis 37 sätestatud tähtaja jooksul. Asendamisele kuuluvaid aineid sisaldavate taimekaitsevahendite võrdleva hindamise kohustus on ette nähtud määruse (EÜ) nr 1107/2009 artikli 50 lõikega 4.

               (14)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Heakskiidu tingimuste kinnitamine
   Toimeaine 8-hüdroksükinoliini heakskiitmise tingimused, mis on sätestatud komisjoni rakendusmääruse (EL) nr 540/2011 lisa B osa 18. reas, on kinnitatud.
   Artikkel 2
   Komisjoni rakendusmääruse (EL) 2015/408 lisa muutmine
   Kirjete „1-metüültsüklopropeen“ ja „aklonifeen“ vahele kantakse kirje „8-hüdroksükinoliin“.
   Artikkel 3
   Artikli 2 kohaldamise edasilükkamine
   Muudetud artikliga 2 rakendusmäärust (EL) 2015/408 kohaldatakse määruse (EÜ) nr 1107/2009 artikli 50 lõike 1 otstarbel üksnes selliste 8-hüdroksükinoliini sisaldavate taimekaitsevahendite loataotluste suhtes, mis on esitatud pärast 4. aprilli 2018.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2017

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 6. oktoobri 2011. aasta rakendusmäärus (EL) nr 993/2011, millega kiidetakse heaks toimeaine 8-hüdroksükinoliin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 263, 7.10.2011, lk 1).

      (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (4)  Komisjoni 14. augusti 2002. aasta määrus (EÜ) nr 1490/2002, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi kolmanda etapi täiendavad üksikasjalikud rakenduseeskirjad ning muudetakse määrust (EÜ) nr 451/2000 (EÜT L 224, 21.8.2002, lk 23).

      (5)  Conclusion on the peer review of the pesticide risk assessment of the active substance 8-hydroxyquinoline. EFSA Journal 2016; 14(6):4493. Kättesaadav internetis: www.efsa.europa.eu/efsajournal.htm.

      (6)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

      (7)  Opinion proposing harmonised classification and labelling at EU level of Quinolin-8-ol; 8-hydroxyquinoline. ECHA 2015. Kättesaadav internetis: www.echa.europa.eu.

      (8)  Komisjoni 11. märtsi 2015. aasta rakendusmäärus (EL) 2015/408, millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu (ELT L 67, 12.3.2015, lk 18).

      (9)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (ELT L 230, 19.8.1991, lk 1).


title: Komisjoni rakendusmäärus (EL) 2017/2067, 13. november 2017, milles käsitletakse paprikaekstrakti (kapsantiin, kapsorubiin E 160c) põhiainena heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst )

text:
               14.11.2017

               ET

               Euroopa Liidu Teataja

               L 295/47

         KOMISJONI RAKENDUSMÄÄRUS (EL) 2017/2067,
   13. november 2017,
   milles käsitletakse paprikaekstrakti (kapsantiin, kapsorubiin E 160c) põhiainena heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes artikli 13 lõikega 2,
   ning arvestades järgmist:

               (1)

               Komisjon sai 19. juunil 2015 ettevõtjalt Group Peyraud Nature määruse (EÜ) nr 1107/2009 artikli 23 lõike 3 kohase taotluse, milles paluti heaks kiita paprikast (Capsicum spp.) saadud vürts põhiainena. Taotlusele oli lisatud määruse (EÜ) nr 1107/2009 artikli 23 lõike 3 teises lõigus nõutud teave.

               (2)

               Komisjon palus Euroopa Toiduohutusametilt (edaspidi „toiduohutusamet“) teadusabi. Toiduohutusamet esitas komisjonile tehnilise aruande asjaomase aine kohta 10. oktoobril 2016 (2). Komisjon esitas 24. jaanuaril 2017 alalisele taime-, looma-, toidu- ja söödakomiteele läbivaatamisaruande (3) ja käesoleva määruse eelnõu paprikaekstrakti (kapsantiin, kapsorubiin E 160c) heaks kiitmata jätmise kohta ning vormistas need lõplikult komitee 6. oktoobri 2017. aasta koosoleku ajaks.

               (3)

               Toiduohutusameti korraldatud konsultatsiooni käigus nõustus taotleja muutma põhiaine nime paprikaekstraktiks (kapsantiin, kapsorubiin E 160c).

               (4)

               Taotleja esitatud dokumentidest ilmneb, et paprikaekstrakt (kapsantiin, kapsorubiin E 160c) vastab Euroopa Parlamendi ja nõukogu määruse (EÜ) nr 178/2002 (4) artiklis 2 määratletud mõiste „toit“ kriteeriumidele ning üldjuhul seda taimekaitsevahendina ei kasutata.

               (5)

               Toiduohutusameti tehnilises aruandes käsitleti konkreetseid probleeme, mida tekitab kokkupuude kõnealuse aine koostisosa kapsaitsiiniga ning puuduvad hinnangud kokkupuute kohta paprikaekstraktiga (kapsantiin, kapsorubiin E 160c), eelkõige pestitsiide kasutades, mille tõttu ei olnud võimalik lõpule viia käitajatele, töötajatele, kõrvalistele isikutele ja muudele kui sihtorganismidele avalduva ohu hindamist.

               (6)

               Komisjon palus taotlejal esitada esialgse läbivaatamisaruande kohta oma märkused. Taotleja esitas oma märkused ja need on põhjalikult läbi vaadatud.

               (7)

               Vaatamata taotleja esitatud väidetele ei saa ainega seotud probleeme kõrvaldada.

               (8)

               Komisjoni läbivaatamisaruande kohaselt ei ole seega tõendatud, et määruse (EÜ) nr 1107/2009 artiklis 23 sätestatud nõuded on täidetud. Seepärast on asjakohane jätta paprikaekstrakt (kapsantiin, kapsorubiin E 160c) põhiainena heaks kiitmata.

               (9)

               Käesoleva määrusega ei piirata õigust esitada vastavalt määruse (EÜ) nr 1107/2009 artikli 23 lõikele 3 paprikaekstrakti (kapsantiin, kapsorubiin E 160c) põhiainena heaks kiitmiseks uus taotlus.

               (10)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Aine paprikaekstrakt (kapsantiin, kapsorubiin E 160c) jäetakse põhiainena heaks kiitmata.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2017

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Technical report on the outcome of the consultation with Member States and EFSA on the basic substance application for paprika extract, capsanthin, capsorubin E 160 c (admissibility accepted when named Capsicum spp. spice) for use in plant protection as repellent various invertebrates, mammals and birds. (Liikmesriikide ja Euroopa Toiduohutusametiga peetud konsultatsioonide tulemuste tehniline aruanne seoses põhiaine paprikaekstrakti, kapsantiini, kapsorubiini E 160c (vastuvõetav nimetusega paprikast (Capsicum spp.) saadud vürts) kasutamise taotlusega taimekaitses mitmete selgrootute, imetajate ja lindude repellendina.) Euroopa Toiduohutusameti toetav väljaanne 2016:EN-1096. 54 lk

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).